

**ΕΛΛΗΝΙΚΗ ΔΗΜΟΚΡΑΤΙΑ Λευκάδα, 7 Οκτωβρίου 2020**

**ΝΟΜΟΣ ΛΕΥΚΑΔΑΣ Αρ. Πρωτ.:17795**

**ΔΗΜΟΣ ΛΕΥΚΑΔΑΣ**

**Δ/ΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ**

**ΤΜΗΜΑ ΠΡΟΫΠΟΛΟΓΙΣΜΟΥ -ΛΟΓΙΣΤΗΡΙΟΥ**

**ΚΑΙ ΠΡΟΜΗΘΕΙΩΝ**

**ΠEΡΙΛΗΨΗ ΣΥΝΟΠΤΙΚΟΥ ΔΙΑΓΩΝΙΣΜΟΥ**

**Ο Δήμαρχος Λευκάδας**

προκηρύσσει **επαναληπτικό** **συνοπτικό διαγωνισμό** για παροχή υπηρεσίας περισυλλογής και σταυλισμού ανεπιτήρητων παραγωγικών ζώων συνολικού προϋπολογισμού **33.852,00€** συμπεριλαμβανομένου Φ.Π.Α. 24% με κριτήριο κατακύρωσης την πλέον συμφέρουσα από οικονομικής άποψης προσφορά βάσει τιμής**.**

**1. Αναθέτουσα Αρχή - Στοιχεία επικοινωνίας:**

Αναθέτουσα αρχή: ΔΗΜΟΣ ΛΕΥΚΑΔΑΣ, Οδός: Υπ. Κατωπόδη και Αντ. Τζεβελέκη, 31100 Λευκάδα, Τηλ.:26453 60610, Telefax: 26453 60586 E-mail: [info@lefkada.gov.gr](mailto:info@lefkada.gov.gr), Ιστοσελίδα: [www.lefkada.gov.gr](http://www.lefkada.gov.gr)

**2. Πρόσβαση στα έγγραφα:** Άμεση και δωρεάν πρόσβαση στα έγγραφα της σύμβασης στη διεύθυνση διαδικτύου [www.lefkada.gov.gr](http://www.lefkada.gov.gr) Οι ενδιαφερόμενοι μπορούν επίσης να λάβουν γνώση των εγγράφων της σύμβασης από τη Δ/νση Οικονομικών Υπηρεσιών του Δήμου, Τμήμα Προϋπολογισμού-Λογιστηρίου και Προμηθειών του Δήμου Λευκάδας κατά τις εργάσιμες ημέρες και ώρες. Μπορούν επίσης να λάβουν αντίγραφα αυτών με δαπάνες και φροντίδα τους.

**3. Περιγραφή της δημόσιας σύμβασης:** αντικείμενο της σύμβασης είναι: παροχής υπηρεσιών διαχείρισης ανεπιτήρητων παραγωγικών ζώων στα όρια του Δήμου Λευκάδας και συγκεκριμένα την εκτέλεση όλων των υπηρεσιών που θα απαιτηθούν για την περισυλλογή, μεταφορά, σήμανση των μη σημασμένων ζώων και στην εξασφάλιση της απαραίτητης φροντίδας (σίτιση, κτηνιατρική μέριμνα) τους καθ’ όλο το χρονικό διάστημα φιλοξενίας τους (10 ημέρες).

Cpv 77500000-5

**4. Εναλλακτικές προσφορές:**  Δεν επιτρέπεται η υποβολή εναλλακτικών προσφορών.

**5. Διάρκεια της σύμβασης:** Η διάρκεια της σύμβασης είναι από την υπογραφή της σύμβασης μέχρις εξαντλήσεως του συμβατικού αντικειμένου και όχι πέραν των τεσσάρων (4) μηνών.

**6. Δικαιούμενοι συμμετοχής**: 1.Δικαίωμα συμμετοχής έχουν φυσικά ή νομικά πρόσωπα, ή ενώσεις αυτών που δραστηριοποιούνται και που είναι εγκατεστημένα σε:

α) σε κράτος-μέλος της Ένωσης, β) σε κράτος-μέλος του Ευρωπαϊκού Οικονομικού Χώρου (Ε.Ο.Χ.), γ) σε τρίτες χώρες που έχουν υπογράψει και κυρώσει τη ΣΔΣ, στο βαθμό που η υπό ανάθεση δημόσια σύμβαση καλύπτεται από τα Παραρτήματα 1, 2, 4 και 5 του Ν. 4412/2016 και τις γενικές σημειώσεις του σχετικού με την Ένωση Προσαρτήματος I της ως άνω Συμφωνίας, καθώς και δ) σε τρίτες χώρες που δεν εμπίπτουν στην περίπτωση γ΄ της παρούσας παραγράφου και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών δημοσίων συμβάσεων.

**2.** Οι ενώσεις οικονομικών φορέων, συμπεριλαμβανομένων και των προσωρινών συμπράξεων, δεν απαιτείται να περιβληθούν συγκεκριμένη νομική μορφή για την υποβολή προσφοράς.

**3.** Στις περιπτώσεις υποβολής προσφοράς από ένωση οικονομικών φορέων, όλα τα μέλη της ευθύνονται έναντι της αναθέτουσας αρχής αλληλέγγυα και εις ολόκληρον.

**7. Παραλαβή προσφορών:** Ο διαγωνισμός θα διενεργηθεί στο δημοτικό κατάστημα που βρίσκεται στην οδό Α. Τζεβελέκη & Υπ. Κατωπόδη (Διοικητήριο), Τ.Κ. 31100, Γραφείο Συνεδριάσεων Οικονομικής Επιτροπής, 1ος όροφος, Τ.Κ. 31100, στην πόλη της Λευκάδας, σύμφωνα με τις διατάξεις του Ν.4412/2016, την **19η Οκτωβρίου 2020, ημέρα Δευτέρα και ώρα 10:00**, ενώπιον της Επιτροπής διενέργειας διαγωνισμού.

**8. Χρόνος ισχύος προσφορών**: τρεις (3) μήνες από την επομένη της διενέργειας του διαγωνισμού.

**9. Γλώσσα σύνταξης προσφορών**: Ελληνική

**10. Χρηματοδότηση:** από ίδιους πόρους. Η δαπάνη για την εν λόγω σύμβαση βαρύνει τον Κ.Α.00-6495.021 του εγκεκριμένου προϋπολογισμού του Δήμου οικονομικού έτους 2020 σύμφωνα με την υπ’ αριθ. 15978/15-09-2020 (ΑΔΑ:6206ΩΛΙ-Γ7Ξ, ΑΔΑΜ: 20REQ007310051**)** απόφαση ανάληψης υποχρέωσης.

**11. Ενστάσεις**: Σε περίπτωση ένστασης κατά πράξης της αναθέτουσας αρχής, η προθεσμία άσκησής της είναι πέντε (5) ημέρες από την κοινοποίηση της προσβαλλόμενης πράξης στον ενδιαφερόμενο οικονομικό φορέα. Για την άσκηση ένστασης κατά της διακήρυξης, η ένσταση υποβάλλεται μέχρι πέντε (5) ημέρες πριν από την καταληκτική ημερομηνία υποβολής προσφορών. Για το παραδεκτό της άσκησης ένστασης, απαιτείται, με την κατάθεση της ένστασης, η καταβολή παραβόλου, υπέρ του Δημοσίου, ποσού ίσου με το ένα τοις εκατό (1%) επί της εκτιμώμενης αξίας της σύμβασης. Το παράβολο αυτό αποτελεί δημόσιο έσοδο. Το παράβολο επιστρέφεται με πράξη της αναθέτουσας αρχής, αν η ένσταση γίνει δεκτή ή μερικώς δεκτή από το αποφασίζον διοικητικό όργανο.

**12. Δημοσιεύσεις:** Το συνολικό κείμενο της διακήρυξης αναρτάται στο ΚΗΜΔΗΣ (www.promitheus.gov.gr) και στο site του Δήμου : [www.lefkada.gov.gr](http://www.lefkada.gov.gr)

**Ο Δήμαρχος**

**Χαράλαμπος Καλός**